"تراختور" تیمی "استقلال"تیمینی اؤز شهرینده ازدی
تهران‌ین آزادی ایستادیوموندا بو شهرین استقلال و تبریزین "تراختور" تیملری آراسیندا ساعات 18:00-ده باشلایان قارشیلاشما آذربایجان تیمی‌نین خیرینه قورتولدو.
ایران فوتبال کلوب‌لاری‌نین سوپر لیگه رقابت‌لری‌نین 29-جو هفته‌سینده استقلال تیمی ایله قارشی‌لاشان "تراختور" اؤز رغیبینه 3 قول ووراراق  میداندان قالیب چیخیب.
"تراختور" طرفین‌دن آقوستو سزار  22، سروش رفیعی 42 و آلویز نانگ 79-جو دقیقه‌ده، استقلال تیمی طرفین‌دن ایسه امین حاجی محمدی 13 و سجاد شهبازاده 48-جی دقیقه‌ده قول ووروب‌لار.
بونونلا دا "تراختور" تیمی ان پرینسیپلی رقیبینی مغلوب ائده‌رک اونون سوپر لیگ مسابیقه‌لرینده شامپیونلوق شانسینی آشاغی سالیب. "تراختور"تیمی حاضردا 48 امتیازلا تورون تابلوسونون 4-جو پیلله‌سینده یئر آلیر.
اویون‌دان سونرا ایسه آذربایجان تیمی‌نین جوشقولو طرفدارلاری تهران ایستادیومونو ترک ائدرکن شوشانی ایشغالدا ساخلایان ارمنی‌لره و اونلارین هاوادارلارینا آذربایجان جمهوریتی‌نین یانیندا اولدوق‌لاری مساژینی وئریب‌لر. اونولار "آذربایجان وار اولسون، ایستمه‌ین کور اولسون! "، "قاراباغ بیزیم‌دیر، بیزیم اولا‌جاق! "، "یاشاسین آذربایجان" و س. کیمی شعارلار سسلن‌دیرمکله بیر داها میللی دویغولارینی گؤستریدیلر.
